نادى غزل المحله

نادى غزل المحله هوا واحد من اقدم و اعرق اندية كورة القدم فى مصر وبيلقب بزعيم الدلتا. اتأسس النادى من شركة مصر للغزل و النسيج الشهيره بإسم شركة غزل المحله سنة 1936. اتأسس النادى عشان يخدم اسر الموظفين و العاملين بالشركه رياضيا و ثقافيا مع مرافق تانيه المرافق زى مسرح غزل المحله و السينما و النادى الاجتماعى و المستشفى.

اكتسب النادى شعبيته من تأسيسه لانه من طبقة العمال اللى كانت ساكنه فى المناطق القريبه من النادى فى مواجهه نادى بلديه المحله العريق اللى اعتبر نادى الطبقه الارستقراطيه و الاقطاعيين فى المدينه.

موجود فى مدينه كبيره هيا مدينه المحله الكبرى و هوا من الانديه اللى احرزو لقب الدورى العام, لعب فى الدورى المصرى الممتاز 49 مره, ظهر بالنادى لاعبين ممتازين كان ليهم دور كبير مع انديه القمه و المنتخب زى شوقى غريب المدير الفنى السابق لمنتخب مصر, ووائل جمعه نجم منتخب مصر و النادى الاهلى.

 انجازاته 

 الدورى المصرى الممتاز
مره واحده موسم: 1972/1973
 و اخد المركز التانى مره واحده
موسم: 1975/1976
 اخد المركز التالت خمس مرات فى مواسم
1978/1979، 1987/1988، 1988/1989، 1991/1992، 1992/1993
 كاس مصر, النهائى 6 مرات
مواسم: 1975, 1979, 1986,1993, 1995, 2001
 دورى ابطال افريقيا
وصل للنهائى مره واحده سنه 1974

 شوف كمان 
ليستة نوادى كرة القدم المصريه

 مصادر 

تصنيف:نادى غزل المحلة
تصنيف:نوادى مصريه
تصنيف:نوادى كورة قدم